ᱭᱚᱥᱣᱚᱸᱛ ᱟᱢᱵᱮᱫᱽᱠᱚᱨ

ᱭᱚᱥᱣᱚᱸᱛ ᱵᱷᱤᱢᱨᱟᱣ ᱟᱢᱵᱮᱫᱽᱠᱚᱨ (᱑᱒ ᱰᱤᱥᱮᱢᱵᱚᱨ ᱑᱙᱑᱒ - ᱑᱗ ᱥᱮᱯᱴᱮᱢᱵᱚᱨ ᱑᱙᱗᱗), ᱡᱟᱦᱟᱸᱭ ᱫᱚ ᱵᱷᱟᱭᱭᱟᱥᱟᱦᱮᱵᱽ ᱟᱢᱵᱮᱫᱽᱠᱚᱨ ᱧᱩᱛᱩᱢ ᱛᱮᱦᱚᱸ ᱵᱷᱟᱹᱜᱤ ᱩᱯᱨᱩᱢ ᱢᱮᱱᱟᱜ ᱛᱟᱭᱟ, ᱢᱤᱫ ᱥᱤᱧᱚᱛᱤᱭᱟᱹ ᱥᱟᱶᱛᱟᱨᱤ-ᱫᱷᱚᱨᱚᱢᱤᱭᱟᱹ ᱠᱟᱹᱢᱤᱭᱟᱹ, ᱵᱮᱣᱨᱟ ᱥᱟᱠᱟᱢ ᱥᱟᱯᱲᱮᱛ, ᱨᱟᱡᱽᱟᱹᱨᱤᱭᱟᱹ, ᱟᱨ ᱟᱢᱵᱮᱫᱽᱠᱚᱨᱵᱟᱫᱤ ᱵᱚᱣᱫᱷᱚ ᱦᱩᱞᱥᱟᱹᱭ ᱨᱮᱱᱤᱡ ᱠᱟᱹᱢᱤᱭᱟᱹᱭ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱨᱚᱢᱟᱵᱟᱭᱤ ᱟᱢᱵᱮᱫᱽᱠᱚᱨ ᱟᱨ ᱵᱤᱹ ᱟᱨᱹ ᱟᱢᱵᱮᱫᱽᱠᱚᱨ, ᱥᱤᱧᱚᱛᱤᱭᱟᱹ ᱯᱚᱞᱤᱢᱮᱛᱷ, ᱢᱟᱱᱣᱟᱨᱤ ᱠᱟᱹᱢᱤᱭᱟᱹ ᱟᱨ ᱥᱤᱧᱚᱛ ᱨᱮᱱᱟᱜ ᱦᱚᱠᱤᱛ ᱨᱮᱱᱤᱡ ᱡᱟᱱᱟᱢ ᱫᱟᱛᱟ ᱛᱤᱠᱤᱱ ᱨᱤᱱ ᱯᱩᱭᱞᱩ ᱢᱤᱫᱴᱟᱹᱝ ᱥᱩᱢᱩᱝ ᱡᱤᱣᱤᱫ ᱦᱚᱯᱚᱱ ᱮ ᱛᱟᱦᱮᱸ ᱠᱟᱱᱟ ᱾  ᱭᱚᱥᱣᱚᱸᱛ ᱫᱚ ᱟᱡ ᱵᱟᱵᱟᱦᱟᱜ ᱜᱩᱨ ᱛᱟᱭᱚᱢ ᱟᱡᱟᱜ ᱡᱤᱭᱚᱱ ᱫᱚ ᱵᱚᱣᱫᱷᱚ ᱫᱷᱚᱨᱚᱢ ᱴᱷᱮᱱ ᱮ ᱟᱞᱟᱭ ᱠᱮᱫ-ᱟ ᱟᱨ ᱥᱟᱶᱛᱟᱨᱤ ᱵᱟᱨᱟᱵᱟᱹᱨᱤ ᱞᱟᱹᱜᱤᱫ ᱟᱡ ᱵᱟᱵᱟᱦᱟᱜ ᱦᱩᱞᱥᱟᱹᱭ ᱜᱮ ᱢᱟᱬᱟᱝ ᱛᱮᱭ ᱞᱟᱦᱟ ᱤᱫᱤ ᱠᱮᱫ-ᱟ ᱾ ᱩᱱᱤ ᱫᱚ ᱟᱢᱵᱮᱫᱽᱠᱚᱨᱵᱟᱫᱤ ᱜᱟᱱᱛᱟᱱ ᱨᱤᱱ ᱠᱚ ᱡᱩᱢᱤᱫᱽ ᱫᱚᱦᱚ ᱞᱟᱹᱜᱤᱫ ᱮ ᱨᱤᱠᱟᱹ ᱠᱮᱫ-ᱟ ᱟᱨ ᱫᱚᱞᱤᱛ ᱵᱚᱣᱫᱷᱚ ᱦᱩᱞᱥᱟᱹᱭ ᱨᱮᱦᱚᱸ ᱢᱤᱫ ᱪᱩᱦᱩᱞ ᱴᱷᱟᱶ ᱮ ᱦᱟᱛᱟᱣ ᱠᱮᱫ-ᱟ ᱾ 

᱑᱙᱕᱖ ᱨᱮ ᱟᱡ ᱵᱟᱵᱟᱦᱟᱜ ᱜᱩᱨ ᱛᱟᱭᱚᱢ, ᱩᱱᱤ ᱫᱚ ᱥᱤᱧᱚᱛ ᱨᱮᱱᱟᱜ ᱵᱚᱣᱫᱷᱚ ᱥᱚᱥᱟᱭᱴᱤ ᱨᱤᱱᱤᱡ ᱫᱚᱥᱟᱨ ᱯᱟᱨᱥᱮᱛ ᱮ ᱵᱮᱱᱟᱣ ᱮᱱᱟ ᱟᱨ ᱟᱡ ᱵᱟᱵᱟᱦᱟᱜ ᱦᱩᱞᱥᱟᱹᱭ ᱮ ᱛᱚᱸᱜᱮ ᱫᱚᱦᱚ ᱠᱮᱫ-ᱟ ᱾ ᱑᱙᱖᱘ ᱨᱮ ᱩᱱᱤ ᱫᱚ ᱢᱤᱫ ᱵᱷᱟᱨᱚᱛ ᱡᱟᱠᱟᱛ ᱵᱚᱣᱫᱷᱚ ᱦᱮᱞᱢᱮᱞ ᱨᱮᱱᱟᱜ ᱮ ᱫᱩ ᱫᱮᱞᱟ ᱠᱮᱫ-ᱟ ᱾ ᱩᱱᱤᱭᱟᱜ ᱜᱩᱨ ᱛᱟᱭᱚᱢ ᱫᱚ, ᱟᱡᱤᱡ ᱮᱨᱟ ᱢᱤᱨᱟ ᱵᱚᱣᱫᱷᱚ ᱥᱚᱥᱟᱭᱴᱤ ᱚᱯᱳ ᱤᱱᱰᱤᱭᱟ ᱨᱤᱱᱤᱡ ᱯᱟᱨᱥᱮᱛ ᱮ ᱵᱮᱱᱟᱣ ᱮᱱᱟ ᱾ ᱯᱨᱚᱠᱟᱥ ᱭᱚᱥᱣᱚᱸᱛ ᱟᱢᱵᱮᱫᱽᱠᱚᱨ ᱥᱟᱶᱛᱮ ᱩᱱᱤ ᱨᱤᱱ ᱫᱚ ᱯᱩᱱ ᱦᱚᱲ ᱦᱚᱯᱚᱱ ᱠᱚ ᱛᱟᱦᱮᱸ ᱠᱟᱱᱟ ᱾

ᱩᱱᱤ ᱫᱚ ᱑᱙᱔᱒ ᱠᱷᱚᱱ "ᱡᱚᱱᱚᱛᱟ" ᱵᱮᱣᱨᱟ ᱥᱟᱠᱟᱢ ᱨᱤᱱᱤᱡ ᱥᱟᱯᱲᱮᱛ ᱮ ᱛᱟᱦᱮᱸ ᱠᱟᱱᱟ ᱾ 

ᱟᱯᱚᱱ ᱡᱤᱭᱚᱱ


ᱭᱚᱥᱵᱚᱸᱛ ᱟᱢᱵᱮᱫᱽᱠᱚᱨ ᱟᱜ ᱡᱟᱱᱟᱢ ᱫᱚ ᱑᱒ ᱰᱤᱥᱮᱢᱵᱚᱨ ᱑᱙᱑᱒ ᱨᱮ ᱵᱚᱢᱵᱮ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱑᱙ ᱮᱯᱨᱤᱞ ᱑᱙᱕᱓ ᱨᱮ ᱩᱱᱤ ᱫᱚ ᱢᱤᱨᱟ ᱟᱢᱵᱮᱫᱽᱠᱚᱨ ᱥᱟᱶ ᱵᱚᱣᱫᱷᱚ ᱛᱚᱦᱚᱨ ᱛᱮᱭ ᱵᱟᱯᱞᱟ ᱞᱮᱱᱟ ᱾  ᱩᱱᱤ ᱯᱩᱱ ᱦᱚᱲ ᱜᱤᱫᱽᱨᱟᱹ ᱢᱮᱱᱟᱜ ᱠᱚᱣᱟ - ᱯᱨᱚᱠᱟᱥ, ᱨᱟᱢ, ᱵᱷᱤᱢᱨᱟᱣ ᱟᱨ ᱟᱱᱚᱱᱫᱚᱨᱟᱡᱽ ᱾ ᱩᱱᱤᱭᱤᱡ ᱢᱤᱫᱴᱟᱹᱝ ᱦᱚᱯᱚᱱ ᱮᱨᱟ ᱨᱟᱢᱟ ᱫᱚ ᱟᱱᱚᱸᱫᱽ ᱛᱮᱞᱛᱩᱢᱵᱽᱰᱮ ᱥᱟᱶ ᱵᱟᱯᱞᱟ ᱛᱟᱭ ᱦᱩᱭ ᱞᱮᱱᱟ ᱾ 

ᱥᱟᱹᱠᱷᱭᱟᱹᱛ